वर्धमान महावीर खुला विश्वविद्यालय
वर्धमान महावीर खुला विश्वविद्यालय राजस्थान का खुला विश्वविद्यालय है और कोटा में स्थित है। इसकी स्थापना 23 जुलाई 1987 को हुई थी। इस विश्वविद्यालय का पाठ्यक्रम विशेष रूप से मानविकी, वाणिज्य, पुस्तकालय विज्ञान तथा सूचना विज्ञान (informatics) पर केंद्रित है। इस विश्वविद्यालय का लक्ष्य पारम्परिक शिक्षा से वंचित लोगों को शिक्षित करना है। इस विश्वविद्यालय के छः केन्द्र हैं जो पूरे राजस्थान में फैले हुए हैं। यह विश्वविद्यालय लगभग दस हजार लोगों को शिक्षित करता है। स्नातक स्तर पर, यह विश्वविद्यालय सम्बंधित विशेषज्ञता में स्नातक की डिग्री के लिए विभिन्न पाठ्यक्रम प्रदान करता है। विश्वविद्यालय वर्तमान में BA, B.Com और B.Sc प्रारंभिक कार्यक्रम और पास कोर्स में प्रदान करता है इसके साथ VMOU, BJMC (नियमित और दूसरे साल में प्रवेश), B.Lib.I.Sc, BBA, BCA BSW भी प्रदान करता है। नियमित यूजी पाठ्यक्रमों के लिए कोर्स अवधि 3 साल है, जबकि पत्रकारिता स्नातक व B.Lib.I.Sc लिए 1 साल है। BJMC (दूसरे साल में प्रवेश) पाठ्यक्रम की अवधि 6 महीने है। सभी यूजी कार्यक्रमों (B.Ed को छोड़कर) में प्रवेश उम्मीदवारों की अहर्ता परीक्षा के आधार पर किया जाता है। B.Ed के मामले में, उम्मीदवारों को विश्वविद्यालय द्वारा आयोजित प्रवेश परीक्षा के लिए उपस्थित होना आवश्यक है।